rlitschk/wikidir huggingface dataset:
De Flagg vun Burkina Faso wurr an' 4. August 1984 offiziell inführt. De Natschonalflagg bruukt de traditschonellen panafrikaansch Farven. De Flagg is in Root un Gröön horizontal deelt, in de Midden beleggt mit en golden fievzackig Steern. Root steiht för dat vun de Merteler vun de Revolutschoon vergaaten Bloot un de Opfer vun dat Volk vun Burkina Faso. Gröön steiht för den landwertschaplichen Riekdom vun dat Land, de de Freude vun dat Volk bewohren sall. De geel Steern führt symbolisch de demokratsche Volksrevolutschoon bi sien glänzenden Fortschritt. Ünner de Naam Bövervolta führ dat Land af den 9. Dezember 1959 en eegen Flagg, de dat nah de Unafhängigkeit vun Frankriek 1960 behollen dee. De Farven vun de Flagg hemm sück vun de Naams vun de dree Hööftströöms vun dat Land Swaart Volta, Witt Volta un Root Volta afleit. De Ähnlichkeit to de swaart-witt-root Flagg vun dat Düütsch Kaiserriek (3:5) is tofällig. De Präsidentenstandarte wies de glieker Trikolore in en Siedenverhältnis vun 1:1. 1983 keem dat to'n Staatsstriek, de de Inführen vun nee Staatssymbole un -naam folg. De Entwurf stammt vun den Grundschoolmester Rouamba Adama, de mit de panafrikaansch Farven un den Afscheed vun en Trikolore düütlich de koloniale Historie en för
Philologie (van Greeksk: Φιλος philos: "Leevde" un λογος logos: "Woord") is ene akadeemske Diziplin, de mit den schreven Borns van ene Sproke befoot un düsse Borns linguistisk, literatuurkritisk, kulturwetenschoplik un geschichtswetenskoplik examineert un versöökt dör’t akrote un sorgfätige Befoten mit den schreven Borns ehren kulturellen, histoorsken ehre oorsprünglike Form un Bedüden ruut to kriegen. Een, de sik mit Philogie befoot, nöömt man Philoloog. Et gifft vele verschillen Deelrebeden van’r Philogie, de sik mit verschillen Sproken un Sprooktelgen befoot. Et gifft de klassiske Philogie, de sik mit Latiensk un Auldgreeksk befoot. Man et gifft vele Philologien van modernen Sproken, as de Nedderdüütske Philogie, Frisistik, Nederlandistik, Germanistik, Romanistik un velle annere. Klassische Philologie (Auldphilologie) Gräzistik Latinistik Philogie van modernen Sproken – Europa Anglistik, tohaupe mit’r Amerikanistik Baltistik Bohemistik Finno-Ugristik (Hungarologie un Fennistik) Frisistik Germanistik Keltologie Neogräzistik Romanistik (dor mank Hispanistik, Lusitanistik, Katalanistik) Skandinavistik Slawistik (dor mank Russistik, Polonistik, Serbokroatistik, Sorabistik) Philologien – Orient, Asien Arabistik Austronesistik Dravidistik Hebraistik Indologie Iranistik Japanistik Koreanistik Mongolistik Sinologie Thaiistik Tibetologie Turkologie Vietnamistik Philologien – Afrika Ägyptologie Äthiopistik Philogien, de sik mit mehren Sproken befoot Afrikanistik Altorientalistik (dor mank Assyriologie, Elamistik) Indogermanistik Kaukasistik Semitistik Vergliekend Sprookwetenskop [https://books.google.com/?id=2joVAAAAYAAJ&dq=philology&printsec=frontcover#PPA5,M1 Philology, Books.google.com, 2. September, upropen den 13. März 2016
Friestaat betekent Friestaat, historischet Synonym för Republik, Friestaat, Provinz in Süüdafrika. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Cornelis Henricszoon Lettersnijder weer en Delfter Drucker un de Rutgever vun en Nee Testament in nedderlandsche Spraak (mit Ünnertitel in goeden platten duytsche, so nööm he dat in dat Book bruukte Nedderdüütsch, dat nich blots in de Nedderlannen, man ok wieder in’n Oosten to verstahn wesen schull). De eerste Utgaav is vun 1524 un de twete vun 1533. He övernehm vun sien Vader un Druckpioneer Henric Pieterszoon Lettersnijder de Druckwarksteed an’n Fischmarkt in Delft. Sien Utgaav vun’t Ne’e Testament weer wetenschoplich utleggt. Se harr Anmarkungen un Henwiesen op Ünnerscheed twischen de Utgaav vun Desiderius Erasmus un de Vulgata un annere Mööglichkeiten in de Leesoort vun’t greeksche Original.
De University of Oxford (latiensk: Universitas Oxoniensis) liggt in Oxford in England un is nich blaut de öllste britske Universität, man de auk de drüddöllste Universtät in Europa un tellt to de renommertesten Universitäten in’r Welt. De Universität worde üm un bi in’n 12. Johrhunert grünnet. De Kanzler is upstund Chris Patten, de Vizekanzlerske Lousie Richardson. De Univerität ehr Motto is: Dominus illuminatio mea (Latiensk för.„De Herr is mien Licht“. In’n Johre 2007 studeern hier 20.014 Studenten Man weet dat exakte Datum, as de Universität grünnet worde, nich. Man al in’n Johre 1095 geven Schoolmeester Lexen in’r Stadt. Na een Striet in’n 1209 twisken den Oxfordsken Studenten un den Inwonners van Oxford floh vanwegen de Gewalt eune Gruppe van Studenten un Perfessers na Cambridge, wo düsse läter de Cambridger University uprichten. Siet et de Universität Cambridge gifft, präägt düsse twee Universitäten, tohaupe auk Oxbridge nöömt, de Wetenskop in’n Verenigden Königriek. Bet 1879 was et Fruenlüden nich verlööft, an’n Colleges van Oxford to studeern. 1878 grünne man dat eerste Colleg blaut för Fruen, de Lady Margaret Hall. En Johr läter folg dat Somerville College 1879. Dor weern de Oxforder de Universität in Cambridge achteran, de al tein Johre vördem een Colleg
Publius Papinius Statius (* 40 in Neapel ; † um 96) weer en röömschen Schriever in Latiensche Spraak. Sien bekannt Wark is de Thebais, en Epos over den Krieg vun de Seven gegen Theben. Ok Gedichte hett he schreven, to allerhand Gelegenheiten, as de Silviae. Dor kann een en Indruck vun kriegen, wie dat in den Krink vun de Literatur to siene Tied togung, un wie dat utsehn hett an’n Hoff vun den röömschen Kaiser Domitian. To siene Tied hefft ok de Epikers Valerius Flaccus un Silius Italicus leevt un schreven, dorto de Satirikers Juvenal un Martial un de Rhetorikperfessor Quintilian. Hüdigendags gifft dat man wenig Lüde, de em noch kennen doot, man johrhunnertelang weer Statius een vun de bekannsten Dichterslüde ut de latiensche Antike un is unbannig veel lesen wurrn. Bloß Vergil hett dormols mehr tellt, as he. Datt he as Figur in Dante Alighieri siene Göttliche Kummedie uptreden deit, wiest, wat he gollen hett. Statius. Mehr Biller, Videos oder Audiodateien to’t Thema gifft dat bi Wikimedia Commons.
Wremerbüttel (hoochdüütsch Wremerbüttel) is en lütten Oort in de Gemeen Wuster Noordseeküst in’n Landkreis Cuxhoben, Neddersassen. De Oort höört polietsch von öllers bi Wreem mit bi. De Oort liggt in de Masch von Land Wusten achter’n Diek von de Butenwerser/Noordsee, de üm un bi een Kilometer in’n Westen is. Dat Water ut dat Rebeed flütt över Gravens na de Wremer Waterlöös hen af. De Naveröörd sünd Wreem in’n Noorden, Sievern in’n Oosten, Eckeleh, Ilkenborg un Hülsen in’n Süden, Hofe un Hungerhörn in’n Süüdwesten un Wremerdeep in’n Westen. De Oort weer vör 1852 in dat Wremer Veerdel von dat Kaspel Wreem un hett to dat Vaagdiegericht Land Wusten tohöört. Von 1852 bet 1885 leeg de Oort in’t Amt Dorum un denn in’n Kreis Leh. 1932 is dat Deel von’n Kreis Wersermünn worrn un 1977 denn von’n Landkreis Cuxhoben. Mit de Gemeenreform in Neddersassen an’n 1. März 1974 is de Gemeen Wreem Deel von de Samtgemeen Land Wusten worrn. To’n 1. Januar 2015 is de Gemeen oplööst un ut de ganze Samtgemeen Land Wusten is tohoop mit de Gemeen Noordholt de ne’e Gemeen Wuster Noordseeküst worrn. Wremerbüttel is evangeelsch-luthersch präägt un höört to dat Kaspel von de Willehadi-Kark in Wreem. För de
De Gerechten mank de Völker is nah den 2. Weltkrieg de Begreep för Lüde, de süms keen Juden sünd, man jem ehr Leben insett hefft, üm Jöden ut de Hannen vun de Nazi-Verbrekers un vör den Holocaust to redden. Dat plattdüütsche un düütsche Woort Volk bedutt nich datsülbige, wat dat hebreesche Woort Goj seggen deit. Dat heet woll ok Volk, man dat bedutt jümmers ok dat, wat in use Spraak een Heide is. Also een, de nich to Gott sien Volk höört un dorüm ok nich den Globen an düssen Gott hett. Dorüm sünd de Gerechten mank de Völker de Lüde ween, de nich to dat Volk vun de Jöden tohören döen un dorüm annernvorsik nix vun de Jöden ehren Gott afwüssen, man de denn doch gode Minschen weeren un sik an Gott holen döen. Dormals hefft de Jöden dat so verstahn, dat bloß de Jöden süms sik an all Gesetten un Vörschriften holen mössen, so as de in de Torah (de fiev Böker vun Mose in de Bibel), man ok in de Mischnah un de Gemara un in de Tradition uptellt sünd. 613 Geboden mössen de Jöden holen, man bi de annern Völker weer dat genug, wenn se bloß
David Antón Guijarro (* 23. Juni 1995 in Murcia) ist en spaansch Schachgrootmeester. 2014 wunn he bi de Europääsch Eenzelmeesterschapen de Sülvermedaille un harr sück dormit ok för den FIDE World Cup 2015 qualifizeert, wo he denn aber all in de eerst Runn gegen Liviu Dieter Nisipeanu verlor. 2014 wunn he de Spaansch Blitzmeesterschap in Sabiote. 2013 wurr hüm vun de FIDE de Titel Schachgrootmeestertitel tospraaken, nahdem he in dat Johr tovör all Internatschonaler Meester wurrn weer. 2014 nehm he eerstmals för Spanien an de Schacholympiade deel. FIDE-Koort (engelsch) Indrag bi olimpbase.org (engelsch) Indrag bi 365chess.com Partien vun hüm bi chessgames.com (engelsch) http://en.chessbase.com/post/2014-euro-ch-motylev-wins-with-record-result http://en.chessbase.com/post/spanish-blitz-in-the-streets]
Sonja Rindom (* 26. Dezember 1904; † 12. November 2004) weer en däänsche Översetterin. Se weer vun 1949, as dat eerste Heft vun de Comictietschrift Anders And & Co. rutkeem, bet 1981 Översetterin för de däänschen Comics vun Walt Disney in’n Egmont-Verlag. Se hett ut dat Engelsche, Franzöösche, Nedderlandsche, Italiensche un Sweedsche översett. Jüst as Erika Fuchs för de hoochdüütsche Spraak hett se de däänsche Spraak mit ne’e Utdrück beriekert (to’n Bispeel dat Woort Langtbortistan för en Land dat wiet weg is). 1988 kreeg Rindom den Ping-Pries, den hööchsten däänschen Pries vun de däänsche Comicbransch, för ehre Arbeid as Översetterin vun de Anders-And-Geschicht. Översicht över vun ehr översette Comics (hoochdüütsch/engelsch/däänsch)
Daniel Böhm (* 16. Juni 1986 in Clausthal-Zellerfeld) is en ehmalger düütsch Biathlet. De in Clausthal-Zellerfeld leven Daniel Böhm start för den SC Buntenbock. Siet 2005 is he in internatschonalen Wettkämpen dorbi un kunn vun Anfang an völ Erfolge haalen. Neben en sössten Platz in' Eenzel wunn Böhm all in 2006 mit de Staffel bi de Juniorenweltmeesterschapen. Noch spoodriker weer he 2007, as he neben Staffelgold (mit Simon Schempp, Sebastian Berthold un Christoph Stephan) twee Sülvermedaillen in Sprint un Verfolgung wunn un ok in' Eenzel mit den veerten Platz en bannig good Ergevnis infohren dee. Sien eerst Sieg in en Europacuprennen hett he an' 8. März 2008 in dat italieensch Cesana haalt, wo he den Sprint wunn. De Saison 2008/09 fung för Böhm in' IBU-Cup recht spoodriek, to'n Johreswessel weer he Tweet in de Gesamtwertung. De good Leistungen hemm hüm en Nomineeren för dat Sprintrennen in Oberhof in' Biathlon-Weltcup inbrocht. Böhm kunn ok hier övertüügen un leep bi een Scheetfehler up Platz 29 un wunn dormit ok sien eerst Weltcuppunkte. Bi de Europameesterschap 2009 wunn he in de Verfolgung Gold un mit de Staffel Sülver. Nah de Europameesterschap wurr Böhm weer för den Weltcup nomineert un leep in' Eenzel vun
Speyer (bit 1825 auch Speier) is en kreisfree Stadt an' Böverrhien. As röömsch Grünnen, dormals Noviomagus oder Civitas Nemetum (Hööftstadt vun den Stamm vun de Nemeter) nömmt, is en vun de öldste Städer in Düütschland un wurr as Spira um 600 Zentrum vun den Speyergo. In dat Middelöller weer Speyer as free Rieksstadt en vun de bedüüdenst Städer vun dat Heiligen Römischen Reiches Deutscher Nation. Tüschen 1816 un 1945 Sitt vun de bayrisch Verwalten vun de Palz, hörrt Speyer hüüd as kreisfree Stadt to Rhienland-Palz un hett 49.855 Inwahner (Stand: 31. Dezember 2014) up en Rebeet vun 42,58 km². Wiethen bekannt is Speyer dör sien Kaiser- un Mariendom. He is de weltwiet gröttste noch erhollen romaansch Kark un tellt siet 1981 to dat UNESCO-Weltkulturarv. Speyer wurrd ruumplanerisch as Middelzentrum mit Deelfunktschonen vun en Böverzentrum instuuft un is Deel vun de Metropolregion Rhien-Neckar mit Ludwigshafen an'n Rhien, Mannheim un Heidelbarg as Zentrum. De Stadt liggt in de Böverrhiensch Deepebene an de Münnen vun den Speyerbach in den Rhien, knapp 20 km südlich vun Ludwigshafen an'n Rhien/Mannheim un 34 km nördlich vun Karlsruhe (jewiels Luftlien). Sien Nahbergemeenden sünd Römerberg in' Süden, Dudenhofen in' Westen, Schifferstadt in' Nordwesten, Waldsee un Otterstadt in' Norden.
Lothar Späth (* 16. November 1937 in Sigmaringen; † 18. März 2016 bi Stuttgart) weer en düütsch Politiker (CDU) un Manager. Van 1978 bit 1991 weer he Ministerpräsident vun Baden-Württemberg. Späth wurr in’ Juni 1991 Geschäftsführer vun de Jenoptik GmbH in Jena (Rechtsnahfolger vun de VEB Carl Zeiss Jena) un führ de an’ 16. Juni 1998 as Vörstandsvörsitter vun de dorut hervörgahn Aktiensellschopp Jenoptik AG an de Börse. Vör sien Leistungen kreeg he ünner annern 1979 dat Groot Bundsverdeenstkrüüz mit Steern un Schullerband. Rudolf Leibinger und Horst Sund (Hrsg.): Zwischenbilanz. Festschrift für Lothar Späth anlässlich der Fertigstellung des Mischkreuzes der Universität Konstanz. Universitäts-Verlag Konstanz, Konstanz 1988, XV, 498 S., ISBN 3-87940-337-6. (Mit Bidrääg vun Eberhard Böning, Theopont Diez, Horst Eickmeyer, Helmut Engler, Kurt Georg Kiesinger, Johannes Jochims, Leonhard Neidhart, Götz Wienold, Burkhart Beyerle u. a.) Marlis Prinzing: Lothar Späth – Wandlungen eines Rastlosen. Orell Füssli Verlag, Zürich 2006, ISBN 3-280-05203-3. Stefan Wogawa: Lothar Späth. Blick hinter eine (Selbst-)Inszenierung. OWUS e. V., Bad Salzungen 2010. (Reeg Wirtschaft & Politik, Bd. 1) Marlis Prinzing, Lothar Späth: „Wir schaffen das“ – Antworten auf die Krise – Perspektiven für die Zukunft. Marlis Prinzing trifft Lothar Späth. Kaufmann, Lahr 2009, ISBN 978-3-7806-3089-6. Lothar Späth. Mehr
Innozenz XII., bürgerlich: Antonio Pignatelli, (* 13. Juni 1615 in Neapel; † 27. September 1700 in Rom) weer van 1691 bit 1700 Paapst. Pignatelli, en Angehöriger vun de neapolitaansch Aristokratie, wurr in dat Jesuiten-Kolleg in Rom optrucken. He is in de karklich Hierarchie upsteegen un wurr vun Päpsten fördert: Urban VIII. hett hüm 1635 to'n Prolegaten vun Urbino nömmt, Innozenz X. to'n Nuntius in Florenz, Alexander VII. to'n päpstlichen Legaten in Polen, Clemens IX. denn to'n päpstlichen Nuntius in Wien. 1681 hett hüm Paapst Innozenz XI. to'n Kardinal vun de Titelkark San Pancrazio un Arzbischop vun Neapel nömmt. As Papst Alexander VIII. storven weer, keem dat in dat Konklave to Striedigkeiten tüschen de spaansch-kaiserlichen un de franzöösch Partei vun de Kardinäle. An' 12. Juli 1691 wurr Antonio Pignatelli as Kompromisskandidat to'n neen Paapst wählt. Sien Pontifikat fung Innozenz XII. mit verscheeden Reformen an. So hett he mit de Bulle Romanum decet Pontificem den Karkenstaat reformeert, indem he de Utstattung vun päpstlich Verwandten mit Ämtern inschränken dee; tosätzlich hett he de gerichtlichen Bestrafungen in Rom scharper maakt. Ebenfalls streev he dornah, de Disziplin in den Mönksklöstern weer hertostellen. Dat stött aber besünners bi de Mönken up düchtig Kritik. Tosätzlich zentraliseer he
Mit Käpten Donald op hoge See is de eenzige Disney-Comic, de op Plattdüütsch rutkamen is. De Band keem 2002 in de Reeg Disney Mundart vun’n Ehapa-Verlag rut. Op 58 Sieden sünd twee Geschichten vun Carl Barks to finnen un ene korte Geschicht, de extra för dissen Band schreven worrn is. In disse Geschicht besöökt Donald un Dagobert Duck Hamborg. Dat Alstervergnögen schreven vun Hartmut Cyriacks, Reinhard Goltz un Peter Nissen, tekent vun Paco Rodriguez Regatta na de Süüdsee (MOC 41, 1948, Donald Duck in Race to the South Sea) Donald Duck un de gollen Helm (FC 408/2, Juli 1952, Donald Duck and The Golden Helmet) Mit Käpten Donald op hoge See, Disney Mundart Band 3, Berlin 2002, ISBN 3-7704-0646-X
Daftmill is en Whisky-Brenneree bi Cupar, Fife, Schottland. Se weer 2005 vun de Bröder Francis & Ian Cuthbert grünnt. Se tellt dormit to de jüngsten schottischen Brennereen. Dat Land, op den de Destille blangento bedreven warrt, is siet 1984 in’n Besitt vun de Familie Cuthbert. Man, de Familie leeft al siet söss Generatschonen op den Hoff. 2005 is de Destille as een vun de neesten un togliek ok lüttsten schottischen Brennereen grünnt worrn. De Naam Daftmill heet översett so veel as „malle Möhl“. De Beek, de an de Farm vörbilöppt, maakt den Indruck, dat he bargop lopen deiht. Dorüm hett he vun de Inheimschen den Naam Daft Burn („mall Beek“) kregen. AS op dat Landstück denn de Möhl vun de Farm boet worrn is, weer de Naam Daft Mill vun den Beek herleidt. De Hüüs vun de Destille sünd mehr as 200 Johren oolt. Ünner annern stünn hier fröher en Havermöhl, de aver al lang nich mehr in Bedrief is. De Möhlstenen sünd al in de 1940er Johren wegmaakt worrn, man, ok dorför stünn de Möhl al länger still. De eerste Whisky is an’n 18. Dezember 2005 brennt worrn. En Besökerzentrum gifft dat bi Daftmill nich, man kann aver mit
Clemens V., oorsprünglich Bertrand de Got (* tüschen 1250 un 1265 in Villandraut, Frankriek; † 20. April 1314 in Roquemaure, Frankriek), weer van’ 5. Juni 1305 bit to’n 20. April 1314 Paapst vun de röömsch-kathoolsch Kark. 1309 hett he de päpstliche Residenz nah Avignon verleggt. Vermootlich stamm Bertrand de Got ut ollen südfranzööschen Adel. He is den Grammontenserorden bitreeden un wurr Mönk. An de Lehranstalt för Röömsch Recht in Orléans un in Bologna studeer he Recht. Later is he in de päpstlichen Deenste intreeden un wurr Kaplan vun Paapst Bonifatius VIII., de hüm 1295 to’n Bischop vun Comminges nömmen dee. 1299 hett hüm Bonifatius VIII. to’n Arzbischop vun Bordeaux maakt. Wiels sien Tiet as Arzbischop hett sück vermootlich sien Früendschap to’n franzööschen König Philipp IV. den Muien entwickelt. An’ 5. Juni 1305 hett hüm dat Konklave nah en elf Maand lang düern Tagung in Perugia to’n neen Paapst wählt.. Wiel sück de Tall vun de franzööschen un italieenschen Kardinäle de Wacht hollen harr, kunn man sück lang nich up en Kandidaten eenigen. De Krönung vun Paapst Clemens V. funn up sien Wunsch hen an’ 14. November 1305 in Lyon statt. Dorbi weer ok sien Früend, de franzöösch König Philipp IV.,
Embraer (Empresa Brasileira de Aeronáutica S.A.) is en brasiliaanschen Flegerboer. Embraer is na Boeing un Airbus de drüddgröttste Flegerboer op de Welt un boot zivile as ok militärische Flegers. Dat Ünnernehmen hett 16.853 Mitarbeiders (Stand 2010). De Ümsatz bedriggt 6,054 Milliarden US-Dollar (Stand 2007). Embraer is 1969 vun de brasiliaansche Regeren grünnt worrn un weer bet to dat Privatiseren 1994 to 51 Perzent in Staatsbesitt. Sietdem hett de Staat blots noch en „Gollen Andeel“, de em Vetorecht gifft, wenn dat to’n Bispeel üm dat Verköpen vun Militärtüüch geiht. De annern Andelen höört to je twintig Perzent de brasiliaanschen Gruppen Previ, Sistel un Banco Bozzano Simonsen. Nochmal twintig Perzent höört en europääsche Grupp ut EADS, Dassault Aviation, Thales Group (je 5,67 %) un SNECMA (2,99 %). De Rest warrt free hannelt. De Hauptsitt un de gröttste Standoort, an den Flegers boot warrt, is in São José dos Campos bi São Paulo. Embraer hett aver ok Afleggers in Australien, China, Frankriek, Singapur un de USA. En annern Produkschoonsstandoort is Gavião Peixoto. Embraer EMB 110 (Turboprop, 19 Sittplätz) Embraer EMB 120 (Turboprop, 30 Sittplätz) Embraer ERJ 135 (Düsenfleger, 37 Sittplätz) Embraer ERJ 140 (Düsenfleger, 44 Sittplätz, vörnehmlich boot för American Eagle Airlines) Embraer
Anker Jørgensen (* 13. Juli 1922 in Kopenhagen; † 20. März 2016) weer en däänsch sozialdemokraatsch Politiker. He is in arm Verhältnissen upwussen. 1964 wurr he Liddmaat vun dat däänsch Parlament, un van 5. Oktober 1972 bit 19. Dezember 1973 as ok nochmals van 13. Februar 1975 bit 10. September 1982 weer he däänsch Ministerpräsident. Fra mine dagbøger. 3 Bd.. Fremad, 1989–1990. ISBN 87-557-1543-5 og ISBN 87-557-1544-3 1972-1975: Bølgegang 1975-1977: I smult vande 1978-1982: Brændingen Fra Christianshavn til Christiansborg : erindringer 1922-1972, Fremad, 1994. ISBN 87-557-1832-9 Anker Jørgensen död Normdaten: GND: 119007347 (OGND, AKS) | LCCN: n82075550 | VIAF: 73994177 | Wikipedia-Personensöök
De 7. Biathlon-Weltmeesterschapen funnen 1966 in Garmisch-Partenkirchen (Düütschland) statt. De Staffelloop över 4 x 7,5 km wurr in dat offizielle Weltmeesterschapsprogramm upnommen. De Mannschap vun de DDR is all vör Anfang vun de Wettkämpe weer afreist, nahdem hör vun de Polizei ünnerseggt wurrn weer, dat DDR-Staatsemblem up de Wettkampkleedasch to dragen. Datum: 4. Februar Datum: 6. Februar 1966
Glenmorangie [ɡlɛnˈmɔrəndʒi] is en Whisky-Brenneree in Tain in de nöördlichen Highlands von Schottland. Nawiesen över dat (verbodene) Brennen vun Whisky in Tain reckt wiet torüch bi in de Tiet üm 1700. Op legalen Weg warrt aver eerst siet 1843 Whisky destilleert, siet de Bröder Matheson de Glenmorangie-Brenneree grünnt hebbt. In de Bowarken vun de Destille weer vörher en Broeree ünnerbröcht. Al 1880 künn de Brenneree Whisky na Italien un in de USA utföhren, 1883 müss de olle Brenneree aver nee opboet warrn. Veer Johren later weer de Glenmorangie Distillery Co. Ltd. grünnt. Dat Ünnernehmen bleev bit 1918 in de Hand vun de Familie Matheson. Wegen den Eersten Weltkrieg güng de Produkschoon denn aver torüch un de Brenneree weer an MacDonald & Muir verköfft. In de Tiet vun 1931 bit 1936 as ok vun 1941 bit 1944 weer de Brenneree dichtmaakt. Glenmorangie harr groten Spood un müss dorüm sien Produkschoon mehrmols vergröttern. 1980 weern twee ne’e Brennblasen inboet, 1990 noch mol veer, so dat vundaag mit acht Brennblasen produzeert warrt. Op’n schottischen Markt is de Marke de, de an’n fakensten verköfft warrt. Siet Oktober 2004 höört dat Ünnernehmen to de Grupp Moët Hennessy Louis Vuitton (LVMH), de den Andeel vun de
Börgerschop vun Bremen betekent Börgerschop vun Bremen, Parlament vun dat düütsche Bundsland Bremen, Börgerschop vun Bremen, Versammeln vun de Afordenten vun de Stadt Bremen, Börgerschop vun Bremen, Huus vun de Börgerschop an den Marktplatz to Bremen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Terroransläge an’n 22. März 2016 in Brüssel sünd Sprengstoffansläge ween, de in de Gemarken vun de belgische Hööftstadt Brüssel utöövt wurrn sünd. Achter de Ansläge steek de Terrororganisatschoon Islaamschen Staat An'n Morgen vun'n 22. März 2016 hett dat twee Detonatschonen geven an'n Flegerhoben Brüssel un noch en Detonatschoon in de Binnenstadt vun Brüssel an den Metro-Bahnhoff Maalbeek/Maelbeek dune bi de Behörden vun de EU. Bi de Ansläge hett dat allerhand Dode un Verwunnte geven. Belgien sien Premierminister Charles Michel hett seggt, dat geev „veel Dode un Verwunnte“. Wie veel dat nu akraat weern, konnen Medien un offizielle Stäen toeerst nich seggen. Offiziell hett dat heten, dat weern 35 Lüde to Dode kamen, dormank de dree Terroristen. Mehr as 300 Lüde sünd verwunnt wurrn. [1]Terror in Belgien: IS will für Anschläge in Brüssel verantwortlich sein, Spiegel Online, 2016-03-22, togrepen2016-03-23 http://www.faz.net/aktuell/politik/terror-in-belgien-is-droht-mit-weiteren-schwarzen-tagen-14140260.html#/elections], IS droht mit „weiteren schwarzen Tagen“, faz.net, 2016-03-22, togrepen 2016-03-23 [2], Was wir über die Anschläge wissen, Tanja Mokosch, Süddeutsche Zeitung, 2016-03-22, togrepen 2016-03-23 35 Tote – Belgien erhöht abermals Zahl der Terroropfer, Welt Online, 2016-03-28: [3]